Blaženi čas i hip
Blaženi čas i hip najprvo kad sam ja
   vidil tvoj obraz lip od koga slava sja.
Blažena sva mista kada te gdi vidih,
   dni, noći, godišta koja te ja slidih.
Blažen čas i vrime najprvo kada čuh
   ljeposti tve ime kojoj dah vas posluh.
Blažene boljezni ke patih noć i dan
   cić tvoje ljuvezni za koju gubljah san.
Blaženi jad i vaj ki stvorih dosade
   želeći obraz taj sve moje dni mlade.
Blaženo vapin'je kad ime tve zovih
   i gorko trpin'je u željah kad plovih.
Blažen trak od uze ljuvene u kojoj
   stvorih plač i suze, želeći da sam tvoj.
Blažena ljepos tva, blažena tva mlados,
   pokli se meni sva darova za rados.

Hrvatsko 16. stoljeće